મને છઠ્ઠો મહિનો જાય છે તેમ કહેતાં અમૂલીબહેન નિરાશી કહે છે, ‘ચોમાસામાં જ ડિલિવરી થશે. હવે ખુશ થવું કે દુઃખી, ખબર નથી પડતી. અમારા ત્યાં પિયરમાં જતાં નથી, માટે અહીં રહીને જ બાળકને જન્મ આપવો પડશે. રોજ પ્રાર્થના કરું છું કે ચોમાસા પહેલાં રસ્તો બની જાય. પીવાના પાણી માટે તો અમે ખોદકામ કરીને પાણીવારો બનાવી પાણી કાઢીએ છીએ. ઘણીવાર એ પાણીથી બાળકો બીમાર પણ પડે છે, પરંતુ શું કરીએ, સમસ્યાનું સમાધાન તો કરવું જ પડે ને. બસ, રસ્તો બની જાય તો રાહત થાય.’